1814 йылда Абдулла ауылынан 4 ғаилә (улы Ҡотлобулат менән Ғәфиәт Мусин, Ҡотолмбәт Һөйәрғолов, улы Килмөхәмәт менән Байгилде Кинйәбаев) һәм Түрһәғәҙе ауылынан бер ғаилә яңы урында яңы ауылға нигеҙ һала. Ул Абдулла ауылынан сыҡҡан Миңнебай Ишкәйевтың исемен ала. Уның улдары Ҡотломөхәмәт менән Ҡолмөхәмәт тә билдәле. 1859 йылда Минебай ауылында 25 аҫаба ер биләүсе йәшәй. 1920  йылда беренсе совет халыҡ иҫәбен алыу 37 йортта 74 кешене асыҡлай.